મુંબઇઃ તબસ્સુમ ફાતિમા હાશ્મી, જે તબ્બુના નામે બોલિવૂડમાં જાણીતી છે. તે અભિનેત્રી બનવા માટે જ જન્મી હતી તેવું તેનું માનવું છે. તેણે માત્ર ૧૧ વર્ષની ઉંમરમાં ફિલ્મ સાઇન કરી હતી. હીરોઇન તરીકે તેની ડેબ્યૂ ફિલ્મ સંજય કપૂર સાથે ‘પ્રેમ’ હતી. સંજયની પણ તે ડેબ્યૂ ફિલ્મ હતી. આ ફિલ્મ સંજય માટે કંઇ ખાસ ન કરી શકી, પરંતુ તબ્બુ માટે આગળ ઘણા પ્રોજેક્ટ તૈયાર હતા. તેનું લોકપ્રિય ગીત ‘રૂક-રૂક-રૂક’ રિલીઝ થયું અને સુપરહિટ થઇ ગયું. અજય દેવગણની સાથે તેની ફિલ્મ ‘વિજયપથ’ સુપરહિટ રહી અને તેને બેસ્ટ ડેબ્યૂ એવોર્ડ મળ્યો.